इक बारी में उंदे पर लेख-लिखना हा तां में आक्खेआ अ’ऊं छत्ता पर बौह्‌ना चाहन्नी आं। उदी छत्ता उप्परा न छड़ी राजे दियें मडियें दी पिट्ठ लभदी ही, उत्थूं हेठ पाधें दा घर ते मे। स्कूल बी लभदा हा। पाधा वेदव्यास जी गी अ’ऊ चाचा जी आखदी ही। उंदे पिता जी मेरे दे गुरु हे ओह् मीरपुर राधाकृष्ण मन्दरै दे पंडत हे, ते स्हाड़ा घरोचार हा। दादी होर बड़िया शैल हियां। दोऐ चाचियां बी बड़ियां रूपा आहिलयां ते मिगी उ’नेंगी दिक्खियै कुसै कताबां दियें सतरें च छप्पी दियां रानियां चेते औदियां हियां। उप्पर जा यै मैं उ’नेंगी हक्क मारी तां पन्त होर आक्खन लगे इत्थू मदनमोहन हुंदा घर बी लभदा ऐ। ठंडू दे दिन हे, मासी होर स्वैटर बुना दियां हियां ते पन्त होरे आक्खन लगे-